open-index/open-wikipedia-markdown huggingface dataset:
Џоан Колинс

**Џоан Колинс** (англиски: *Joan Collins*) (23 мај 1933, Падингтон, Лондон, Обединето Кралство) е англиска глумица.
мини|Џ. Колинс во „Drive Hard, Drive Fast“, 1973&nbsp;г.

## Животопис
Џоан Колинс е родена во 1933 година. Таа е омажена за режисерот Перси Гибсон.
мини|лево|Џ. Колинс во филмот „ I Believe in You“, 1952&nbsp;г.

## Кариера
мини|лево|Џ. Колинс во филмот „Empire of the Ants“, 1977&nbsp;г.
Колинс стекнала слава со улогата на Алексис во телевизиската серија „Династија“. Во 1983 година, таа добила ѕвезда на Холивудската патека на славните. Исто така, таа глумела и во филмот „Најдобрите мигови од животот“, како и во телевизиската серија „Бенидорм“.
мини|десно|Џ. Колинс во 2010&nbsp;г.
Покрај со глумата, Колинс се занимавала и со пишување: во 2014 година ја издала автобиографската книга „Страст за живот“. Исто така, таа има сопствена козметичка линија „Joan Collins Timeless Beauty“.
мини|десно|Џ. Колинс на телевизискиот фестивал во Монте Карло, 2012&nbsp;г.

## Наводи

Категорија:Англиски глумици
Категорија:Дами-заповеднички на Редот на Британската Империја
Категорија:Живи луѓе
Категорија:Родени во 1933 година
Категорија:Добитници на Златен глобус
Џуди Денч

**Џуди Денч** (англиски: *Judi Dench*) (9 декември 1934, Хјуворт, Обединето Кралство) е британска глумица, најмногу позната по своите улоги во серијалот за тајниот агент Џејмс Бонд.
мини|Џуди Денч на БАФТА, 2007&nbsp;г.
## Животопис
Во поодминатата возраст, Џуди Денч живеела сама, заедно со своите миленици (куче, две мачки и златна рипка) во стара селска куќа во Кент. Притоа, таа страдала од макуларна дегенерација на очите, поради што повремено останувала без вид. Така, во февруари 2015 година, Денч изјавила: „Состојбата ми се влошува. Постојано паѓам, како да сум пијана... Повеќе не можам ни да патувам сама“.

## Кариера
Џуди Денч е најпозната по настапите во филмовите за Џејмс Бонд. Во 2012 година, таа за последен пат (седми по ред) го одиграла ликот на М во 23. филм за Џејмс Бонд „Скајфол“. Во 2013 година, таа играла во филмот „Филомена“ за кој ја добила седмата номинација за наградата „Оскар“. Потоа, таа играла во продолжението на комедијата „Најдобриот егзотичен хотел Мариголд“, како и во британската историска серија „Празната круна“.

## Наводи

Категорија:Британски глумици
Категорија:Носители на Орденот на Почесните придружници
Категорија:Добитници на наградата „Тони“
Категорија:Дами-заповеднички на Редот на Британската Империја
Категорија:Живи луѓе
Категорија:Родени во 1934 година
Категорија:Добитници на наградата „Лоренс Оливие“
Категорија:Добитници на Златен глобус
Маска (филм)

**Маска** е американски филм од 1994 година, во режија на Чак Расел. Главните улоги ги играат: Џим Кери, Камерон Дијаз и Питер Ригерт.

## Содржина
Стенли Ипкис (го игра Кери) е обичен банкарски службеник, кој случајно наоѓа маска со огромна моќ. Со неа, тој се трансформира во семоќен човек, кому не му можат ништо ниту куршумите, ја ограбува банката и ја заведува девојката (ја глуми Дијаз) на опасниот шеф на криминалците. Сфаќајќи дека во маската се крие голема негативна енергија, на крајот тој одлучува да се ослободи од неа.

## Наводи

Категорија:Американски филмови
Категорија:Филмови од 1994 година
Категорија:Филмови со Џим Кери
Категорија:Филмови со Камерон Дијаз
Категорија:Филмски комедии
Игра на судбината

**Игра на судбината** е американски филм во режија на Дејвид Расел. Главните улоги ги играат: Бен Стилер, Патриша Аркет и Теа Лиони.

## Содржина
Мел и неговата сопруга не можат да се договорат за името на синот. Мел е посвоен и не сака да му даде име на детето, додека не ги дознае своите корени. Тој ја убедува сопругата дека изборотќе биде лесен, кога ќе дознае кои му се биолошките родители. Со помош на еден агент од службата за посвојување, Мел и жена му тргнуваат на патување низ САД во потрага по неговите биолошки родители.

## Наводи

Категорија:Американски филмови
Категорија:Филмови со Бен Стилер
Категорија:Филмови со Патриша Аркет
Категорија:Филмови на англиски јазик
Категорија:Филмови од 1996 година
Вирцова синтеза

**Вирцова синтеза** или **Вирцова реакција** (се среќава неисправно како *Вурцова* *синтеза/реакција*) — спојна реакција во органската хемија, органометалната хемија, и неорганската хемија (неоргански полимери и мешовити полимери). Наречена е по францускиот хемичар Шарл Адолф Вирц (1817-1874). При Вирцова синтеза две алкилни халогениди се спојуваат со помош на натриум и како производ се добива алкан или повторно алкилхалогенид со поголем број на јаглеродни атоми (доколку имаме еден или повеќе халогени елемент како радикали), а како спореден производ се добива натриумова сол на халогенидот:

R-X + 2Na + X-R -> R-R + 2NaX

Освен натриум, за спојување на алкилните халогениди можат да се користат и сребро, цинк, железо, бакар, индиум и смеса од манган и бакар(I) хлорид.

## Механизам на Вирцова синтеза

Реакцијата се одвива преку слободни радикали, односно првиот чекор се состои од оддавање на еден електрон од металот (во овој случај натриум) кон молекуларната орбитала на јаглеродниот атом и халогенот при што настануваат натриум халогенид и слободен радикал.

:\mathrm{R{-}X\ +\ Na\ \longrightarrow\ R\dot\ +\ NaX}

Алкилскиот радикал е многу реактивен и поради тоа реагира со вториот атом на натриум при што настанува органонатриумова врска. Притоа јаглеродот е делумно негативно наелектризиран, а натриумот делумно позитивно наелектризиран.
:\mathrm{R\dot\ +\ Na\ \longrightarrow\ NaR}
Алкиланјонот од органонатриумовата врска во една SN2 реакција го заменува халогениот елемент во другиот алкилхалогенид, а како производ на оваа реакција се добива алкан или алкилхалогенид и натриумова сол на халогенидот.
:\mathrm{NaR\ +\ R{-}X\ \longrightarrow\ R{-}R\ +\ NaX}

## Примери и ограничувачки фактори

Типичен пример за Вирцова синтеза е додавањето на јодометан или хлороетан во концентриран диетил етер. Алканите коишто се добиваат во ваквата реакција во себе содржат двојно повеќе јаглеродни атоми, од јодометанот настана етан, а од хлороетанот настана бутан.
Вирцовата синтеза, главно поради големиот број на ограничувачки фактори, не наоѓа голема примена. Доколку за реактанти бидат земени две различни алкилни халогениди, производот на реакцијата ќе биде смеса од повеќе алкани. Поради малите разлики во точките на вриење, тешко е да се одвојат истите. Вирцовата синтеза се заснова на супституција на слободни радикали, поради што во една споредна реакција може да се добие алкен.

### Вирцова синтеза во органометалната хемија

:\mathrm{SiH_3Cl\ +\ CH_3Cl\ +\ 2\ Na\ \longrightarrow\ H_3SiCH_3\ +\ 2\ NaCl}

## Поврзано
* Вирц-Фитигова реакција
* Улманова реакција

## Наводи

Категорија:Спојни реакции
Категорија:Кондензациски реакции
Категорија:Реакции што создаваат јаглеродно-јаглеродни врски
Категорија:Именувани реакции
Војната на Чарли Вилсон

**Војната на Чарли Вилсон** (англиски: *Charlie Wilson's War*) е американски филм од 2007 година, во режија на Мајк Николс. Главните улоги ги толкуваат: Том Хенкс, Џулија Робертс, Филип Сејмур Хофман, Ејми Адамс и Емили Блант.
## Содржина
Чарли Вилсон (го игра Хенкс) се занимава со политика од раната младост, а во еден период бил и конгресмен на државата Тексас. Во својата кариера, која не била многу значајна, тој бил познат по своите демократски ставови за социјална сигурност, за правата на жените и за абортусот. Но, исто така, тој бил познат и како љубител на жените и на пороците. Во 1980-тите години дошло до пресврт во неговата кариера, кога меѓу неговите политички и финансиски поддржувачи се вклучила и една од најбогатите жени на светот, Џоан Херинг (ја игра Робертс), која му била повремена љубовница.
## Наводи

Категорија:Американски филмови
Категорија:Филмови на Мајк Николс
Категорија:Филмови со Том Хенкс
Категорија:Филмови со Џулија Робертс
Категорија:Филмови со Ејми Адамс
Категорија:Филмови со Емили Блант
Категорија:Филмови со Филип Сејмур Хофман
Категорија:Филмови од 2007 година
Категорија:Филмови на англиски јазик
Браќата Блуз 2000

**Браќата Блуз 2000** (англиски: *Blues Brothers 2000*) е американски филм од 1998 година, во режија на Џон Лендис. Главните улоги ги играат: Ден Ајкројд и Џон Гудмен. Филмот претставува продолжение на приказната за браќата Блуз.

## Содржина
Елвуд Блуз, чиј брат излегува од затвор, се обидува повторно да ја собере старата група. Затоа, Елвуд се враќа во Чикаго и повторно, со помош на концерт, се обидува да го спаси домот за сираци во кој израснал.  

## Наводи

Категорија: Американски филмови
Категорија:Филмови на англиски јазик
Категорија: Филмски комедии
Категорија: Музички филмови
Категорија: Филмови со Џон Гудмен
Категорија:Филмови на Џон Лендис
Категорија: Филмови со Ден Ајкројд
Категорија:Филмови од 1998 година
Светот не е доволен

**Светот не е доволен** (англиски: *The World is not enough*) е британски филм од 1999 година, во режија на Мајкл Ејптид. Главните улоги ги играат: Пирс Броснан, Софи Марсо и Џуди Денч. Филмот е дел од серијалот посветен на тајниот агент Џејмс Бонд.

## Содржина
Во седиштето на МИ6 е убиен нафтениот тајкун сер Роберт Кинг. Затоа, Бонд добива задача да ја заштитува неговата ќерка Електра и нејзиното богатство. Електра е наследничка на богатите нафтени полиња во Каспиското Море, проценети на стотици милијарди долари. Нејзиното богатство е привлечно за светските моќници, а особено за Ренард, убиецот на нејзиниот татко. Ренард прави саботажа на нафтоводот на Кинг, кој во иднина би можел да обезбеди нафта за целиот свет. 

## Наводи

Категорија: Британски филмови
Категорија: Филмови со Софи Марсо
Категорија:Филмови со Џуди Денч
Категорија: Филмови со Пирс Броснан
Категорија:Филмови за Џејмс Бонд
Категорија:Филмови од 1999 година
Поле на соништата

**Поле на соништата** (англиски: *Field of Dreams*) е американски филм од 1989 година, во режија на Фил Алден Робинсон. Главните улоги ги играат: Кевин Костнер и Реј Лјота. Филмот бил номиниран за наградата „Оскар“ во три категории.

## Содржина
Фармерот од Ајова, Реј Кинсела слуша чудни гласови, кои му наредуваат да ја преора нивата со пченка и да ја претвори во терен за бејзбол. На почетокот, теренот ги привлекува духовите на одамна починатите ѕвезди на бејзболот, но подоцна станува место на кое луѓето ги остваруваат своите соништа.

## Наводи

Категорија:Американски филмови
Категорија:Филмови со Кевин Костнер
Категорија:Филмови со Реј Лјота
Категорија:Филмови од 1989 година
Категорија:Филмови на англиски јазик
Црвената жештина (филм)

**Црвената жештина** (англиски: *Red Heat*) е американски филм од 1988 година, во режија на Волтер Хил. Главните улоги ги играат: Арнолд Шварценегер, Џејмс Белуши и Питер Бојл.

## Содржина
Рускиот трговец со дрога, Виктор, ја напушта Русија и бега во Чикаго, но таму го апсат. Русите го праќаат својот најдобар и најсилен полицаец Иван Данко (го игра Шварценегер) за да го врати назад во Русија, но Виктор успева да побегне. Полицаецот и неговиот помошник (го игра Белуши) тргнуваат во потера по Виктор.

## Наводи

Категорија:Американски филмови
Категорија:Филмови на Волтер Хил
Категорија:Филмови со Арнолд Шварценегер
Категорија:Филмови со Џејмс Белуши
Категорија:Филмови со Питер Бојл
Категорија:Филмови од 1988 година
Категорија:Филмови на англиски јазик
Категорија:Филмови на руски јазик
Вилстер

**Вилстер** () — град во округот Штајнбург, во сојузната покраина Шлезвиг-Холштајн, Германија.

Градот претставува административно седиште на општинската заедница Вилстермарш, иако самиот град не е член на заедницата.

## Историја

Вилстер ги добил градските права во 1282 година и со тоа се вбројува помеѓу најстарите градови во покраината Шлезвиг-Холштајн. Вилстер е средиште на Вилстермарш, голема област за одгледување на говеда во Германија.

Од 1 јули 2005 година, градската администрација и администрацијата на општинската заедница Вилстермарш се споени и работат заедно.

## Знаменитости

Старото Градско собрание изградено во 1585 година е помеѓу најдобро зачуваните ренесансни градби во Шлезвиг-Холштајн.

Исто така, црквата Св. Бартоломеј во барокен стил, изградена од Ернст Георг Зонин помеѓу 1775 и 1781 година и новото Градско собрание изградено во 1786 година се вредни споменици.

## Луѓе
* Волфганг Ратке — дидактичар и педагог
* Ханс Херман Јунге — СС-офицер и личен слуга на Адолф Хитлер

## Галерија


Податотека:Altes-Rathaus-Wilster V2.jpg|Старото Градско собрание во Вилстер
Податотека:Wilster Kirche 1.jpg|Црквата Св. Бартоломеј во Вилстер
Податотека:Luftaufnahmen Nordseekueste 2012-05-by-RaBoe-423.jpg|Воздушен поглед на градот


## Наводи

## Надворешни врски

* Официјална страница

Категорија:Штајнбург
Имигрантка (филм)

**Имигрантка** (англиски: *The Immigrant*) е американски филм од 2013 година, во режија на Џејмс Греј. Главните улоги ги толкуваат: Марион Котијар и Жоаким Феникс. Филмот е добитник на 10 награди, а имал и осум номинации, вклучително и за „Златната палма“. 

*The Immigrant* screened at the 2013 Cannes Film Festival
## Содржина
Во 1921 година, во потрага по нов живот и остварување на американскиот сон, младата Полјачка, Ева Цибулски (ја игра Котијар) и нејзината сестра Магда патуваат од Полска за Њујорк. Кога пристигнуваат на островот Елис, лекарите ѝ кажуваат на Магда дека е болна и поради тоа ги разделуваат сестрите. Наеднаш, Ева се наоѓа на безмилосните улици на Менхетен, а Магда ја задржуваат во карантин. Сама и без заштита, Ева станува лесен плен за шармантниот криминалец Бруно (го игра Феникс), кој ја присилува на проституција. 

## Наводи

Категорија: Филмови со Марион Котијар
Категорија: Американски филмови
Категорија:Филмови од 2013 година
Категорија: Филмови на англиски јазик
Категорија: Филмови на полски јазик
Вевелсфлет

**Вевелсфлет** () — општина во округот Штајнбург, во Шлезвиг-Холштајн, Германија.

## Наводи

Категорија:Штајнбург
АГ2Р Ситроен Тим

**АГ2Р-Ла Мондијал** (; кратенка на екипата според UCI: **ALM**, порано **АГ2Р Превојанс**) — француска професионална велосипедска друмска екипа, која настапува во рамките на Светската турнеја. Нејзини спонзори се групата АГ2Р, француска осигурителна компанија и пензиски фонд и групата Ла Мондијал, француски меѓународен пензиски фонд и осигурување на недвижности.

## Состав на екипата
### 2016

### 2017

### 2018

### 2019

### 2020

## Надворешни врски

*   
* 
* 

Категорија:Екипи во Светската турнеја на UCI
Категорија:Француски велосипедски екипи
Идиопатија

**Идиопатија** е било која болест која нема позната патогенеза или навидум има непознато потекло. За некои болести се познати причинителите, но кај одреден број на луѓе со тие болести, причинителот може да не биде очигледен. Во овие случаи се вели дека потеклото на болеста е **идиопатско**. За некои болести кај кои не се познати причинителите, најголемиот број на случаи се идиопатски, на пример кај фокална сегментална гломерулосклероза. Кај други болести, само мал процент од случаите се идиопатски (на пример, пулмонарна фиброза).

## Наводи

Категорија:Медицински поими
Категорија:Нозологија
Баба Мразица со задача

**Баба Мразица со задача** (англиски: *Finding Mrs. Claus*) е американски филм од 2012 година, во режија на Марк Жан. Главните улоги ги толкуваат: Мира Сорвино, Вил Сасо и Лаура Вандервурт. 
## Содржина
Баба Мразица (ја игра Сорвино) се чувствува занемарена од страна на својот мрзелив сопруг, па одлучува да оди во Лас Вегас за да му помогне на едно девојче, кое има голема желба за Божиќ. Но, Дедо Мраз (го игра Сасо) дознава за задачата на својата сопруга, па тргнува кон Градот на гревовите. Меѓутоа, нему не му оди сè според планот, така што Божиќ е во опасност. 
## Наводи
	
Категорија: Американски филмови
Категорија: Филмови со Мира Сорвино
Категорија:Филмови на англиски јазик
Категорија:Филмови од 2012 година
Санкт Маргаретен

**Санкт Маргаретен** се однесува на следниве места:

;Германија
* Санкт Маргаретен (Холштајн) — општина во округот Штајнбург, Шлезвиг-Холштајн

;Австрија
* Санкт Маргаретен во Градиште — општина во Градиште
* Санкт Маргаретен во Розентал — општина во Корушка
* Санкт Маргаретен на Зирнинг — општина во Долна Австрија
* Санкт Маргаретен во Лунгау — општина во Салцбург
* Санкт Маргаретен кај Кнителфелд — општина во Штаерска
* Лебринг-Санкт Маргаретен — општина во Штаерска
* Санкт Маргаретен на Раб — општина во Штаерска
Стапица (филм)

**„Стапица“** е американски филм од 2012 година, во режија на Штефан Рузовицки. Главните улоги ги играат: Ерик Бана, Чарли Ханам, Оливија Вајлд, Крис Кристоферсон и Сиси Спејсек. 
## Содржина
Едисон и Лајза се брат и сестра кои се наоѓаат во бегство по лошо изведениот грабеж во едно казино. Поради сообраќајната несреќа во која загинуваат нивниот возач и еден полицаец, тие решаваат да тргнат кон канадската граница. Додека ги гони полицијата, нивните неволји не запираат, зашто им се расипува автомобилот и запаѓаат во снежна бура. 

## Наводи

Категорија:Американски филмови
Категорија:Филмови на англиски јазик
Категорија:Филмови со Сиси Спејсек
Категорија:Филмови со Ерик Бана
Категорија:Филмови со Крис Кристоферсон
Категорија:Филмови од 2012 година
Норторф (појаснување)

**Норторф** може да се однесува на следниве места во Германија:

* Норторф — град во округот Рендсбург-Екернферде, Шлезвиг-Холштајн
* Норторф (Вилстермарш) — општина во округот Штајнбург, Шлезвиг-Холштајн
Срам (филм)

**Срам** (англиски: *Shame*) — британски филм од 2011 година, во режија на Стив Меквин, кој, заедно со Аби Морган, е автор и на сценариото. Главните улоги ги играат: Мајкл Фасбендер, Кери Малиган и Џејмс Беџ Дејл.

## Содржина
Брендон е триесетгодишен успешен маж, кој живее во луксузен стан во Њујорк. Тој има многу пријатели и живее удобен живот. Сепак, тој има немирна природа и не може да биде среќен и спокоен, зашто е зависник од секс. Поради големиот нагон за секс, тој одржува односи со голем број непознати жени, а понекогаш и со мажи. Често, тој плаќа за сексот, а сите жени што ги запознава ги доживува како потенцијален плен.

## Наводи

Категорија:Британски филмови
Категорија:Филмови на англиски јазик
Категорија:Филмови со Мајкл Фасбендер
Категорија:Филмови од 2011  година
Нојендорф-Заксенбанде

**Нојендорф-Заксенбанде** () — општина во округот Штајнбург, во Шлезвиг-Холштајн, Германија. Општината е позната по тоа што во нејзе се наоѓа најниската точка во Германија, која е 3,54 метри под морското ниво.

Општината била создадена на 15 април 2003 година, кога биле споени општините Нојендорф кај Вилстер и Заксенбанде кон општината Бредензе.

## Поврзано
* Цугшпице
* Вилстермарш

## Наводи

Категорија:Штајнбург
ТВ Ед (филм)

**ТВ Ед** (англиски: *EDtv*) е американски филм од 1999 година, во режија на Рон Хауард. Главните улоги ги играат: Метју Меконахи, Џена Елфман, Мартин Ландау, Вуди Харелсон и Денис Хопер.

## Содржина
Телевизискиот канал „Тру ТВ“ е пред банкрот и очајнички настојува да ја врати гледаноста. Затоа, тв-каналот решава да направи емисија во која, во живо, ќе го следат секојдневниот живот на еден обичен човек, во текот на 24 часа, седум дена во неделата. За таа цел, тие го ангажираат Ед, обичен службеник во видеотека. 

## Наводи

Категорија:Амрикански филмови
Категорија:Филмови на англиски јазик
Категорија:Филмови со Метју Меконахи
Категорија:Филмови со Вуди Харелсон
Категорија:Филмови со Денис Хопер
Категорија:Филмови со Мартин Ландау
Категорија:Филмови од 1999 година
Категорија:Филмски комедии
Паранормална активност 2

**Паранормална активност 2** (англиски: *Paranormal Activity 2*) е американски филм од 2010 година, во режија на Тод Вилијамс. Главните улоги ги играат: Кејти Федерстон, Мика Слот, Брајан Боланд и Моли Ефраим.

## Содржина
Даниел реј, со својата жена, Кристи, ќерката Ели, новородениот син, Хантер и нивното куче, се селат во Карлсбад, Калифорнија. По неколку дена, тие откриваат дека некој влегол во нивниот стан, но притоа ништо не недостига. За да спречат повторно да се случи тоа, тие монтираат неколку камери што постојано снимаат сè што се случува во куќата.

## Наводи

Категорија:Американски филмови
Категорија:Филмови на англиски јазик
Категорија:Филмови од 2010 година
Категорија:Американски хорор-филмови
Категорија:Филмови за демони
Ноќен жерав (опера)

**Ноќен жерав** — опера на јапонскиот композитор Икума Дан.

## Содржина

Приказната се одвива во мало планинско село во древна Јапонија. Селанецот Јохио живее со својата нежна и убава сопруга Цу. Еднаш, Јохио го спасил животот на еден жерав, извлекувајќи стрела од неговото тело. Без да знае, Јохио, жеравот се претворил во жена и станал негова сопруга. Сакајќи да го усреќи сопругот, Цу тајно ткае ткаенина од своите пердуви. 

Селаните Содо и Унзу дознаваат за прекрасната ткаенина и го убедуваат Јохио дека него инеговата сопруга ги очекуваат убав живот и големо богатство во градот, ако Цу исткае иста таква ткаенина, но во поголеми димензии, за кои тие скапо ќе платат. Наивниот Јохио им верува на злобните соседи и ја наговара Цу да исткае повеќе од ткаенината.

Скршена од мислата за трагичните последици на натамошното ткаење, Цу паѓа во несвест во снегот. Јохио ја пренесува до огништето и не може да го разбере нејзиното душевно страдање. Цу го прашува, дали и понатаму го посакува богатството за кое му зборуваат соседите. Јохио, занесен од алчноста, ја убедува да продолжи со ткаењето. Натажена, Цу се повлекува во собата за да ја доврши работата. 

Цу се враќа лебдејќи околу смртта и му ја предава скапоцената ткаенина на сопругот. Потоа, таа повторно се претвора во жерав и заминува во снежната квечерина на своето последно патување. Јохио сфаќа дека ја загубил скапоцената сопруга и стискајќи ја ткаенината во рацете, го гледа нејзиното исчезнување.

## Изведба

Операта „Ноќен жерав“ била изведена на сцената на Македонската опера и балет премиерно на 3 јануари 2015 година во соработка со Токиската опера во чест на 20 години билатерални односи помеѓу Царството Јапонија и Република Македонија.

## Наводи

## Надворешни врски
* Објава за операта на страницата на МОБ 

Категорија:Опери од Икума Дан
Категорија:Јапонски опери
Јохан Готлиб Неремберг

мини|десно|Дагеротип од Неремберг (1839)
**Јохан Готлиб Неремберг** (; 11 август 1787 - 20 јули 1862) — германски физичар од областа на поларизацијата на светлината.

Во 1833 г. станал професор по математика, физика и астрономија на Тибингенскиот универзитет, каде работел на геодезија и развојот на оптички инструменти.

## Надворешни врски

* 

Категорија:Германски физичари
Категорија:Родени во 1787 година
Категорија:Починати во 1862 година
Така прават сите (опера)

**Така прават сите** — опера во два чина на Волфганг Амадеус Моцарт.

## Содржина
По наговор на Дон Алфонсо, двајца млади војници, Ферандо и Гулиелмо, сакаат да ја проверат чесноста на своите свршеници, сестрите Фиордилиџи и Дорабела. Затоа, тие кажуваат дека ќе одат во војна, а потоа се маскираат и им се додворуваат на девојките. На почетокот, сестрите ги одбиваат додворувачите. Но, тогаш се вмешува младата шанкерка Деспина, која прифаќа да посредува меѓу војниците и сестрите и ги убедува нив да ја прифатат понудата. Во вториот обид да допрат до сестрите, војниците се претвораат дека испиле отров, а тогаш настапува Деспина, во улога на лекар. Таа ги наговорува девојките да помогнат во лечењето на војниците, терајќи ги да направат прељуба.

Тогаш, Дорабела го избира маскираниот Гулиелмо (кој е свршеник на нејзината сестра). Така, Дорабела и Гулиелмо поминуваат убава вечер, а тој успева да ја земе сликата на нејзиниот вереник, а на нејзиното место да стави срце, кое понатаму станува доказ за нејзиното неверство. Фиордилиџи го одбива Ферандо (свршеникот на Дорабела) и затоа, Дон Алфонсо инсистира на нова нивна средба. Фиордилиџи е решена да се одбрани од искушението и сака да оди во логорот кај својот сакан, но Ферандо е упорен, не само поради опкладата, туку и воден од желбата да му се одмазди на Гулиелмо, кој ја освоил неговата сакана.

Потоа, маскираните војници и девојките склучуваат брак. На самиот чин на склучувањето на бракот, воената музика го најавува враќањето на војската и тогаш се откриваат измамата и прељубата.

## Наводи

Категорија:Опери на Волфганг Амадеус Моцарт
Кардинален број

мини|десно|150п|ℵ<sub>0</sub> е најмалиот кардинален број
**Кардиналните броеви** (, со значење „пресвртна точка“) — воопштување на природните броеви за опишување на кардиналноста на множествата.

Кардиналноста може да се објасни со помош на биективна функција. Две множества имаат иста кардиналност ако и само ако постои биекција меѓу елементите од двете множества. Во случајот на конечните множества, ова соодветствува со поимот на големина. Кардиналноста на конечно множество е природен број, т.е. бројот на елементи во множеството. Во случајот на бесконечните множества, однесувањето е многу посложено.  множеството. Германскиот математичар Георг Кантор опишал како овој концепт од теоријата на множества може да се воопшти за бесконечните множества и како може да се пресметаат бесконечните кардинални броеви. Со неговата теорема тој покажал дека е можно бесконечните множества да имаат различна кардиналност, па така кардиналноста на множеството на реални броеви е поголема од онаа на множеството на природни броеви.

Кардиналноста на бесконечните множества се означува со симболот ℵ (ален, прва буква од хебрејското писмо), индексиран со цел број. Така на пример, кардиналноста на множеството на природни броеви \N („најмала“ бесконечност) изнесува ℵ0. Различните кардиналности на бесконечните множества овозможуваат образување на низа од повеќе алефи индексирани со редни броеви или:

:\aleph_0, \aleph_1, \aleph_2, \ldots, \aleph_{\alpha}, \ldots.\ 

Природните броеви може да се употребуваат за две намени: првата, за да се прикаже бројот на елементи во конечно множество и втората, за да се определи подреденоста на елементот во подредено множество. Овие два концепта соодветствуваат еден на друг за конечните множества, па поради тоа е неопходно истото да се направи за бесконечните. Прикажувањето на подреденоста во подредено множество води до поимот за реден број, додека големината води кон поимот за кардинален број.

## Поврзано
* Кардиналност
* Теорија на множествата

## Литература
* Dauben, Joseph Warren (1990), *Georg Cantor: His Mathematics and Philosophy of the Infinite*, Princeton: Princeton University Press, ISBN 0691-02447-2.
* Erich Kamke: *Mengenlehre* (= *Sammlung Göschen*. Bd. 999/999a). 7. Auflage. de Gruyter, Berlin u. a. 1971, ISBN 3-11-003911-7.
* Hahn, Hans, *Infinity*, Part IX, Chapter 2, Volume 3 of *The World of Mathematics*. New York: Simon and Schuster, 1956.
* Halmos, Paul, *Naive set theory*. Princeton, NJ: D. Van Nostrand Company, 1960. Reprinted by Springer-Verlag, New York, 1974. ISBN 0-387-90092-6 (Springer-Verlag edition).

Категорија:Кардинални броеви
Категорија:Теорија на множествата
Категорија:Бесконечност
Белодримска Клисура

**Белодримската Клисура** (албански: *Gryka e Drinit të Bardhë*) е еден мал кањон, кој се наоѓа во југозападниот дел на Косово. Реката Бел Дрим тече низ кањонот. Кањонот е релативно краток, околу 900 метри со длабочина од 45 метри. На влезот во кањонот се наоѓа Свети Мост, стар отомански мост кој привлекува нуркачи од целиот Балкан. Кањонот на реката Бел Дрим кај Светиот Мост поради хидро-геоморфолошката вредност во 1986 година беше ставен под заштита како споменик на природата.

## Географија

Белодримската Клисура се наоѓа веднаш до Свети Мост во близина на селото Ѕарѕ (општина Ораховац) на патот Ѓаковица - Призрен. Кањонот е морфолошко-хидролошки феномен со генетска, визуелна и образовна вредност. Тој е формиран за време на пост-лакустричниот период на езерото Дукаѓини. Неговото формирање беше условено од многу тектонски настани. Клисурата има типични кањонски одлики и содржи многу карбонатски формации.

## Туризам
Се наоѓа веднаш до главниот пат кој ја поврзува Ѓаковица со Призрен. Посетуван е од голем број на странски туристи, како и месно население. Еднолакиот Свети Мост преку кањонот претставува уште една важна туристичка атракција во регионот. Конкуренција во "скокање од мостот" се одржува секоја година на која присуствуваат многу регионални натпреварувачи. И двете, мостот и клисурата се законски заштитени од 1986 година.

На горниот крај на кањонот можете да најдете пријатен ресторан во кој може да се јаде свежо уловена риба од реката Бел Дрим.

## Галерија



File:Ura e shenjtë.jpg|Брод близу Свети Мост
File:Ura e Shenjtë.JPG| Свети Мост
File:White Drini 2005 01.jpg|Замрзнат Бел Дрим 
File:Ura e Shenjtë, Gjakovë.jpg|Клисурата гледана од северозападна страна



Категорија:Географија на Косово
Категорија:Туризам во Косово
Категорија:Клисури во Косово
Водопади Мируше

**Водопадите Мируше** (албански: *Ujëvarët е Mirushës*) се низа на водопади кои се наоѓаат на реката Мируше, притока на Бел Дрим, во Косово. Водопадите, со текот на времето, создале кањони и пештери, кои се познати низ цело Косово. Реката врежа 10 километри долг кањон и создаде 13 речни езерца со водопади меѓу нив, кои го добиле името на "Плитвице на Метохија", осврнувајќи се на познатите водопади во Хрватска. Водопадите се едни од најпосетуваните атракции на областа и луѓето често одат на пливање. Ѕидовите околу водопадите се бели по боја, додека водата од реката е валкана кафеава. Пештерите се, исто така, популарни кај посетителите. Највисокиот водопад, помеѓу шестото и седмото езеро, е висок 22 метри.

Категорија:Географија на Косово
Категорија:Туризам во Косово
ATC код C02

## C02A [[Антиадренергик|Антиадренергични]] агенси, со [[централен нервен систем|централно]] дејство

## Наводи

C02
ATC код C04

## C04A Периферни [[вазодилататор]]и

### C04AA [[2-амино-1-фенилетанол]]ни деривати
:C04AA01 Изоксуприн
:C04AA02 Буфенин
:C04AA31 Баметан

### C04AB [[2-Имидазолин|Имидазолин]]ски деривати
:C04AB01 Фентоламин
:C04AB02 Толазолин

### C04AC [[Никотинска киселина]] и деривати
:C04AC01 Никотинска киселина
:C04AC02 Никотинил алкохол (пиридилкарбинол)
:C04AC03 Инозитол никотинат
:C04AC07 Циклоникат

### C04AD [[Пурин]]ски деривати
:C04AD01 Пентифилин
:C04AD02 Ксантинол никотинат
:C04AD03 Пентоксифилин
:C04AD04 Етофилин никотинат
:QC04AD90 Пропентофилин

### C04AE [[Ергот]] алкалоиди
:C04AE01 Ерголоид мезилати
:C04AE02 Ницерголин
:C04AE04 Дихидроергокристин
:C04AE51 Ерголоид мезилати, комбинации
:C04AE54 Дихидроергокристин, комбинации

### C04AF [[Ензим]]и
:C04AF01 Калидиногеназа

### C04AX Други периферни вазодилататори
:C04AX01 Цикланделат
:C04AX02 Феноксибензамин
:C04AX07 Винкамин
:C04AX10 Моксисилит
:C04AX11 Бенциклан
:C04AX17 Винбурнин
:C04AX19 Сулкотидил
:C04AX20 Буфломедил
:C04AX21 Нафтидрофурил
:C04AX23 Буталамин
:C04AX24 Виснадин
:C04AX26 Цетиедил
:C04AX27 Цинепазид
:C04AX28 Ифенпродил
:C04AX30 Азапетин
:C04AX32 Фасудил

## Наводи

C04
Астана Казахстан Тим

:*Оваа статија е за велосипедската екипа. За главниот град на Казахстан порано наречен Астана, видете [[Нур-Султан]]. За други значења видете [[Астана (појаснување)]].*

**Астана Казахстан Тим** (кратенка според UCI: **AST**) — професионална друмска велосипедска екипа спонзорирана од Самрук-Казина, група на државни претпријатија од Казахстан и именувана по нејзиниот главен град Астана, денес наречен Нур-Султан. Астана станала UCI World Tour екипа при самото основање на екипата во 2007 година. По големиот допинг скандал во кој бил вклучен казахстанскиот возач Александар Винокуров било променето раководството на екипата за сезоната 2008. Тогаш екипата била предводена од Јохан Брујнел, поранешен менаџер на екипата УС Постал/Дискавери Ченл. Иако Астана под водството на Брујнел била многу успешна, во составот биле вклучени победникот на Гранд Тур Алберто Контадор, како и Андрејас Кледен, екипата се соочила со финансиски колапс во мај 2009 година. Битката за контрола на екипата поврзана со враќањето на Винокуров за Вуелта а Еспања 2009 предизвикала Брујнел и најмалку четиринаесет возачи да заминат кон крајот на сезоната 2009, најмногу кон . Само четири шпански возачи, вклучувајќи го Контадор и најголем дел Казахстанци останале во екипата за 2010 година. Сите четворица Шпанци ја напуштиле екипата во 2011 година и се приклучиле на .

## Состав на екипата
### 2016



### 2017

### 2018

### 2019

### 2020

## Наводи

## Надворешни врски

* Официјална страница 
* Страница на ''Facebook''
* 
* Страница на обожаватели

Категорија:Екипи во Светската турнеја на UCI
Категорија:Казахстански велосипедски екипи
Томе Атанасов

**Томе Атанасов** (1984) — македонски обоист.

## Животопис
Томе Атанасов е роден во 1984 година. Започнува да свири обоа во средото музичко училиште во Скопје во класата на Васил Атанасов. Во 2002 година добил стипендија на летната музичка академија „Интерлохен артс академи“ во САД, а од 2003 година продолжил да се усовршува во таа академија, во класата на професорот Даниел Столпер. Потоа, образованието го продолжил во Германија на Универзитетот за уметности во Есен со Пјер Фајт и Михаел Низеман. Меѓу неговите ментори се вбројуваат имиња на обоисти како Давид Валтер, Штефан Шили, Џосеф Робинсон, Илејн Дувас, Џон Мек, Алексеј Огринчук, Вошингтон Барела итн.Има реализирано рекорден број на преку илјада соло концерти низ светот во Германија, Франција, Шпанија, Ибица, Мајорка, Холандија, Белгија, Данска, Шведска, Швајцарија, Италија, САД, Кина, Ј.Кореја, Австралија, Нов Зеланд итн. во едни од најпрестижните концертни сали како Сиднеј Опера Хаус, Палау де ла музика Валенсија, Ла Скала Милано, Баерише Рундфунк, Минхен, Диселдорф, Келн, Бон, Хановер, Хамбург, Берлин, Шангхаи, Пекинг итн. Томе Атанасов е долгогодишен солист на Камерната Филхармонија од Келн и прв обоист на Националната Опера и Балет во Македонија.

## Музичка кариера
Атанасов соработува со неколку германски оркестри, а истовремено, тој е член во неколку музички ансамбли:
* триото „Атанасов“
* камерниот оркестар „Скопски солисти“
* камерниот оркестар „Симфонија“ од Софија.
*Младинска Филхармонија Келн
*Камерната Филхармонија од Келн
*Класична Филхармонија Бон
*Симфониски Оркестар Хаген
*Камерна Филхармонија Гутерсло
*Франкфурт Синфоникер
*Македонска Филхармонија
*Национална Опера и Балет

Томе Атанасов е добитник на повеќе награди во Македонија и во странство.

## Наводи

Категорија:Македонски музичари
Категорија:Родени во 1984 година
Планинарско друштво „Лисец“

**„Лисец“** — македонско планинарско друштво, со седиште во Штип.

## Историјат
Планинарското друштво „Лисец“ е основано во 1970 година. 
## Организација и менаџмент
Во рамките на ПД „Лисец“ постојат неколку секции: алпинистичка, спелеолошка, спасувачка и секција за водичи.
Седиштето на друштвото е во Штип, а тоа раководи и со планинарскиот дом „Вртешка“ на планината Плачковица. Уште од своето основање, ПД „Лисец“ е организатор на планинарскиот марш „Февруарски поход“, којшто по смртта на претседателот Трајковски е преименуван во „Марш Борис Трајковски“.
Претседател на ПД „Лисец“ е Александар Санев.

## Активности
Членови на ПД „Лисец“ ги своиле сите повисоки врвови на Балканскиот Полуостров и во Европа, почнувајќи од Монблан, па до бројни врвови во Норвешка, Финска, Италија, на Алпите, на Татрите итн. Исто така, тие имаат освоено и неколку врвови во Африка и во Азија. Алпинисти на „Лисец“ имаат учестувано во освојувањето на врвот Манаслу на Хималаите, еднаш како дел од македонска експедиција, а еднаш во состав на македонско-австралиска експедиција. Во 1993 година, двајца членови на „Лисец“, Трајче Алексов и Зоран Читкушев, биле дел од австралиско-македонска експедиција на Монт Еверест, но тие двајца не стигнале до самиот врв: Читкушев стигнал до 7.200 метри, а Алексов до 8.500 метри. На преминот меѓу 2014 и 2015 година, тројца членови на друштвото, Трајче Алексов, Александар Санев и Кире Стојанов заминале во Патагонија, со цел да освојат неколку врвови на Андите.

## Наводи

Категорија:Планинарски друштва во Македонија
Грињарова реакција

250px|мини|Раствор од карбонилно соединение се додава во Грињарова реакција.
**Грињарова реакција**, или Грињарова синтеза, е спојна реакција во органската хемија во која доколку органомагнезиумовхалоген се спои со вода се добива алкан, доколку се спои со јаглерод диоксид се добива карбоксилна киселина, а  доколку се спои со карбонилни соедининија (алдехид, кетон) се добива алкохол.

## Реакции со Грињаров реагенс
### Реакција меѓу Грињаров реагенс и вода

Грињаровите реагенси претставуваат алкил магнезиумови халогениди (RMgX). Во контакт со вода тие хидролизираат, а производ на ваквите реакции се алкан и магнезиум хидроксид халогенид.

center|x60px|Реакција помеѓу Грињаров реагенс и вода

### Реакција меѓу Грињаров реагенс и јаглерод диоксид

Реакцијата меѓу Грињаров реагнес и јаглерод диоксид се одвива во две етапи. Првата етапа претставува адиција на Грињаров реагенс кон јаглердниот диоксид, а втората етапа претставува хидролиза на добиениот производ во присуство на разводнета киселина.

center|x60px|Реакција помеѓу Грињаров реагенс и јаглерод диоксид
center|x60px|Реакција помеѓу производ на Грињаров реагенс и јаглерод диоксид со вода

### Реакција меѓу Грињаров реагенс и кетон

Реакцијата меѓу Грињаров реагенс и кетон се одвива во две етапи. Првата етапа претставува адиција на Грињаров реагенс кон двојната врска меѓу кислородот и јаглеродот, а втората етапа претставува хидролиза на добиениот производ во присуство на разводнета киселина.

center|x60px|Реакција помеѓу Грињаров реагенс и бутан
center|x60px|Реакција помеѓу производ на Грињаров реагенс и бутан со вода

### Реакција меѓу Грињаров реагенс и алдехид

Реакцијата меѓу Грињаров реагенс и алдехид се одвива во две етапи. Првата етапа претставува адиција на Грињаров реагенс кон двојната врска меѓу кислородот и јаглеродот, а втората етапа претставува хидролиза на добиениот производ во присуство на разводнета киселина.

center|x60px|Реакција помеѓу Грињаров реагенс и алдехид
center|x60px|Реакција помеѓу производ на Грињаров реагенс и алдехид со вода

## Литература
* 
* Mary McHale, "Grignard Reaction," Connexions, http://cnx.org/content/m15245/1.2/. 2007.
* *Grignard knowledge: Alkyl coupling chemistry with inexpensive transition metals* by Larry J. Westrum, Fine Chemistry  November/December 2002, pp.&nbsp;10–13 http://www.bouldersci.com/wp-content/uploads/2011/02/Grignard_Knowledge.pdf 

Категорија:Органометална хемија
Категорија:Магнезиум
Категорија:Именувани реакции
Категорија:Реакции што создаваат јаглеродно-јаглеродни врски
Категорија:Спојни реакции
Категорија:Хемиски испитувања
Сукот

**Сукот** или **Сеници** ( или  **' или **'), наречен и **Празник на колибите** — еврејски празник кој се празнува на петнаесеттиот ден од месецот тишри (се менува од крајот на септември до крајот на октомври). Тој е еден од трите празници за поколение (**') на којшто [[Израелски племиња|израелските племиња]] оделе на поколение во [[Ерусалимски храм|Ерусалимскиот храм]].

Празникот трае седум дена во [[Израел]] и осум во [[Еврејска дијаспора|еврејската дијаспора]]. Првиот ден (втор ден во дијаспората) е [[шабат]], ден во којшто работењето е забрането, по што следуваат средишни денови наречени [[Хол ха-Моед]]. Фестивалот завршува исто така на шабат, кој е наречен [[Шмини Ацерет]] (два дена во дијаспората, каде што вториот се нарекува [[Симхат Тора]]). Секој ден од празникот, задолжително е спроведување на церемонија со [[четири билки]].

Хебрејскиот збор **' е множина од *[[сука]]*, со значење „сеница“ или „колиба“, што претставува ѕидна конструкција покриена со *[[схах]]* (растителен материјал како обраснатост или лисја од палма). Суката има за цел да послужи како сеќавање на видот на кршливи живеалишта во коишто, според Тората, се населиле израелските племиња за време на нивното 40-годишно патување во пустината по Егзодусот во Египет. За време на празникот, оброците се јадат во суката и многу луѓе исто така спијат во неа. Сука исто така е назив на привремено живеалиште во коешто се населувале земјоделците за време на жетва.

## Поврзано
* Сука
* Еврејски календар

## Наводи

## Надворешни врски
* Празници: Сукот  — Еврејска заедница во Република Македонија

Категорија:Еврејски празници
Категорија:Жетвени празници
Категорија:Празници во септември
Категорија:Празници во октомври
ATC код C03

## C03A Нископотенцијални диуретици, тиазиди

### C03AA [[Тиазид]]и, чисти
:C03AA01 Бендрофлуметиазид
:C03AA02 Хидрофлуметиазид
:C03AA03 Хидрохлоротиазид
:C03AA04 Хлоротиазид
:C03AA05 Политиазид
:C03AA06 Трихлорметиазид
:C03AA07 Циклопентиазид
:C03AA08 Метиклотиазид
:C03AA09 Циклотиазид
:C03AA13 Мебутизид
:QC03AA56 Трихлорметиазид, комбинации

### C03AB Тиазид и [[калиум]] во комбинација
:C03AB01 Бендрофлуметиазид и калиум
:C03AB02 Хидрофлуметиазид и калиум
:C03AB03 Хидрохлоротиазид и калиум
:C03AB04 Хлоротиазид и калиум
:C03AB05 Политиазид и калиум
:C03AB06 Трихлорметиазид и калиум
:C03AB07 Циклопентиазид и калиум
:C03AB08 Метиклотиазид и калиум
:C03AB09 Циклотиазид и калиум

### C03AH Тиазиди, комбинации со психолептици и/или [[Аналгетик|аналгетици]]
:C03AH01 Хлоротиазид, комбинации
:C03AH02 Хидрофлуметиазид, комбинации

### C03AX Тиазиди, комбинации со други лекови
:C03AX01 Хидрохлоротиазид, комбинации

## Наводи

C03
Најдобрата понуда (филм)

**Најдобрата понуда** (италијански: *La migliore offerta*) е италијански филм од 2013 година, во режија на Џузепе Торнаторе. Главните улоги ги играат: Џефри Раш, Џим Старџес, Доналд Сатерленд и Силвија Хоукс. Музиката за филмот ја компонирал Енио Мориконе.

## Содржина
Вирџил Олдман (го игра Раш) е богат, познат и бескрупулозен човек кој го жртвува приватниот живот поради својата страст кон собирање уметнички дела. Најголема радост му причинува неговата тајна збирка на женски портрети од секоја уметничка епоха и од секој жанр, што ја собирал на нечесен начин, со помош на пријателот Били Вислер (го игра Сатерленд). Кога една наследничка, Клер (ја игра Хоукс) бара совет од Вирџил за да ги продаде уметничките дела што ги наследила од родителите, тој се нервира, зашто таа сака да комуницираат само по телефон. Набрзо, оваа мистерија го опседнува и Вирџил мисли дека се работи за совршена жена, која сигурно е преубава, умна и недостижна. Неговиот пријател Роберт (го игра Старџес) му помага да воспостави поблизок однос со Клер.

## Наводи

Категорија:Италијански филмови
Категорија:Филмови на Џузепе Торнаторе
Категорија:Филмови со Доналд Сатерленд
Категорија:Филмови од 2013 година
Категорија:Филмови на англиски јазик
Тилда Свинтон

**Тилда Свинтон** (англиски: *Katherine Matilda Swinton*; р. Лондон*,* 5 ноември 1960) — британска филмска глумица.
мини|Свинтон на филмскиот фестивал „Санденс“, во 2005&nbsp;г.
## Животопис
мини|лево|Свинтон на филмскиот фестивал во Единбург, во 2007&nbsp;г.
Според нејзиното признание, додека живеела во Лондон, неколку години се издржувала од парите кои ги заработувала од обложување на коњски трки. За време на снимањето на филмот „Само љубовниците преживуваат“, Свинтон преживувала тешки мигови, зашто во меѓувреме се разболела и починла нејзината мајка. Според таблоидите, Свинтон живее во полигмна врска со двајца мажи, но таа го демантирала тоа, иако признала дека во нејзиниот живот има двајца мажи: Џон Брн, таткото на нејзините близнаци Ксавиер и Онор, додека таа живее со децата и со партнерот Сандро Куп. Во 2014 година, магазинот „Џи кју“ ја избрал Свинтон за жена на годината. 
## Филмска кариера
мини|лево|Свинтон на филмскито фестивал во Венеција, во 2009&nbsp;г.
Во 2007 година, Свинтон ја добила наградата „Оскар“ за улогата на адвокатката Карен Краудер во филмот „Мајкл Клејтон“. Позначајни улоги на Свинтон се и: вампирката Ив во филмот на Џим Џармуш „Само љубовниците преживуваат“; злобната Мејсон во филмот на Понг Џун Хо „Мразокршач“; и улогата на Мадам Д. во филмот на Вес Андерсон „Гранд хотел Будимпешта“.

## Наводи

Категорија:Британски глумици
Категорија:Родени во 1960 година
Категорија:Живи луѓе
Категорија:Апсолвенти на Кембричкиот универзитет
Џо Кокер

**Џон Роберт Џо Кокер** (англиски: *John Robert "Joe" Cocker*) (20 мај 1944, Шефилд, Јоркшир, Обединето Кралство - 22 декември 2014, Крофорд, Колорадо, САД) бил британски блуз и рок пејач.
## Животопис
Џо Кокер е роден на 20 мај 1944 година, во Шефилд.
Во 2007 година, Кокер бил одликуван со орден (OBE) - офицер на Британската Империја за неговиот придонес во музиката.
По долго боледување од рак на белите дробови, Џо Кокер починал на 22 декември 2014 година, во својот дом во Крофорд, Колорадо. 
## Музичка кариера
Музичката кариера ја започнал на 15 години во родниот Шефилд настапувајќи за бендот *The Avenger* под уметничкото име Венс Арнолд. Потоа соработувал со бендовите *Big blues* и *The Grease band*. Во 1969 гостувал во емисијата шоуто на Ед Саливен. Бил препознатлив по својот моќен и рапав глас, спазматичните движења на телото на бината (што претставува еден вид диригирање) и по преработките на популарни песни.

Првиот голем хит од 1969 е *With a Little Help from My Friends* - преработка на песната од „Битлси“, каде што соло гитара свири Џими Пејџ. Истата година настапува и на фестивалот во Вудсток. Успешна е и преработката на *She Came In Through the Bathroom Window* исто од Битлси, а најголем хит од тој период е *The Letter* од албумот *Mad Dogs and Englishmen*.

Во текот на четиридецениската кариера, Кокер снимил 40 албуми. Неговата кариера била сериозно разнишана во текот на 1970-тите, поради проблемите со алкохолот и дрогата. На музичката сцена се вратил во 1982 година, кога го снимил дуетот со Џенифер Ворнс „Горе каде што припаѓаме (Up Where We Belong)“, која била дел од музиката за филмот „Офицер и џентлмен“. Песната станала голем хит, а тие ја освоиле наградата „Греми“.
## Дискографија

## Наводи

## Надворешни врски

* Официјално мрежно место

Категорија:Британски рок-пејачи
Категорија:Родени во 1944 година
Категорија:Починати во 2014 година
Категорија:Офицери на Редот на Британската Империја
Категорија:Англиски поп-пејачи
Ширли Темпл

**Ширли Темпл** (англиски: *Shirley Jane Temple*) (23 април 1928, Санта Моника, Калифорнија, САД — 10 февруари 2014, Вудсајд, Калифорнија, САД) — американска филмска глумица.
мини|Ширли Темпл во 1965&nbsp;г.
## Животопис
мини|лево|Потписот на Ширли Темпл.
Ширли Темпл е родена на 23 април 1928 година во Санта Моника, Калифорнија. Кон крајот на 1960-тите, Темпл влегла во американската политика и била републикански кандидат за Конгресот, а подоцна станала дипломат. Темпл починала од природна смрт на 10 февруари 2014 година, во својот дом во Вудсајд, Калифорнија.
мини|лево|Темпл во филмот „Малата принцеза“ од 1939&nbsp;г.
## Филмска кариера
мини|лево|Ш. темпл во 1944&nbsp;г.
Ширли Темпл се прославила во 1930-тите, како дете-глумица во Холивуд, а првата улога ја одиграла на тригодишна возраст. Со филмовите „Стани и навивај“, „Сјајни очи“ и „Малиот полковник“, таа станала голема ѕвезда, а веќе на шестгодишна возраст добила специјален „Оскар“ и до ден-денес, таа е најмладата добинтичка на оваа награда. Во текот на својата кариера, таа снимила 43 филма, но подоцна имала големи проблеми да ја одржи својата кариера и на возраст од 22 години се повлекла од филмската индустрија.  
мини|десно|Ш. Темпл во 1990&nbsp;г.
## Наводи

Категорија:Американски глумци
Категорија:Родени во 1928 година
Категорија:Починати во 2014 година
Категорија:Американски филмски глумци
Селенга

**Селенга** ) или **Селенге** (;  — важна река во Монголија и Република Бурјатија, Русија. Се образува од реките Идер и Делгер и на крајот се влева во Бајкалското Езеро. Има вкупна должина од 992&nbsp;км според едни, а 1.024&nbsp;км според други извори. Во нејзиното настанување учествува системот Енисеј-Ангара. Има истек од 935&nbsp;м3/с кој завршува во Бајкалското Езеро, и со тоа сочинува речиси половина од речниот дотек во езерото, образувајќи делта со површина од 680&nbsp;км2.

Името потекнува од евенскискиот поим *селе* (железо) и наставката *-нга*. По реката е наречена и покраината Селенге во северна Монголија. На монголски пак, глаголот *селех* значи „плива“.

## Поврзано
* Ангара (река)
* Бајкалско Езеро
* Список на реки во Монголија

## Наводи

## Надворешни врски

* Селенга — Министерство за природни ресурси на Република Бурјатија 
* Река Селенга Државен воден регистар на Русија 

Категорија:Реки во Монголија
Категорија:Реки во Русија
Категорија:Бурјатија
Категорија:Бајкалски слив
Категорија:Реки во Бурјатија
Категорија:Меѓународни реки во Азија